stanford-oval/wikipedia huggingface dataset:
วอลเลย์บอลหญิงชิงแชมป์โลก 2014
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | ชิงชนะเลิศ | ชิงชนะเลิศ |  |

|  | 11 ต.ค. | 11 ต.ค. |  |  |  |  |  |
|  |   สหรัฐอเมริกา |  3 |   |  |  |  |  |
|  |   บราซิล |  0 |   |  |  |  |  |
|  |   |  |   |  |  |  |  |
|  |  |  |  |  | 12 ต.ค. | 12 ต.ค. |  |
|  |   |   |   |   |   สหรัฐอเมริกา |  3 |  |
|  |   |   |   |   |   จีน |  1 |  |

|  |  |  |   |  |  |  |  |
|  |  |  |  |  | ชิงอันดับ 3 | ชิงอันดับ 3 |  |
|  | 11 ต.ค. | 11 ต.ค. |   |  | 12 ต.ค. | 12 ต.ค. |  |
|  |   อิตาลี |  1 |   |  |   บราซิล |  3 |  |
|  |   จีน |  3 |   |  |   อิตาลี |  2 |  |
รอบสุดท้าย > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 11 ต.ค. | 17:30 | สหรัฐอเมริกา  | 3–0 |  บราซิล | 25–18 | 29–27 | 25–20 |   |   | 79–65 | P2 P3  |
| 11 ต.ค. | 20:00 | จีน  | 3–1 |  อิตาลี | 25–21 | 25–20 | 20–25 | 28–30 |   | 94–100 | P2 P3 |
รอบสุดท้าย > ชิงอันดับ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 12 ต.ค. | 17:30 | อิตาลี  | 2–3 |  บราซิล | 15–25 | 13–25 | 25–22 | 22–25 | 7–15 | 79–109 | P2 P3 |
รอบสุดท้าย > ชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 12 ต.ค. | 20:00 | สหรัฐอเมริกา  | 3–1 |  จีน | 27–25 | 25–20 | 16–25 | 26–24 |   | 104-94 | P2 P3 |
รางวัล

| --- | --- |
 ผู้เล่นทรงคุณค่า  คิมเบอร์ลี่ ฮิลล์ ทำคะแนนยอดเยี่ยม  จู ถิง ตัวตบหัวเสายอดเยี่ยม  จู ถิง  คิมเบอร์ลี่ ฮิลล์ ลิเบอโร่ยอดเยี่ยม  โมนิกา เด เจนนาโร:  ตัวบล็อกยอดเยี่ยม  ไทซ่า เมเนเกวส  หยาง จุนจิง เซ็ตยอดเยี่ยม  อลิชา กลาส ตัวตบหัวเสายอดเยี่ยม  เชลล่า คาสโตว์ ผู้ฝึกสอนยอดเยี่ยม  โจเซ โรแบร์โต กิมัวนาเรส
การถ่ายทอดสด

บริษัท เวิร์คพอยท์ เอ็นเทอร์เทนเมนท์ จำกัด ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2014 เวิร์คพอยท์ทีวี ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2014 ในทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ
ดูเพิ่ม

วอลเลย์บอลชายชิงแชมป์โลก 2014
แหล่งข้อมูลอื่น

Official website
| ด ค กวอลเลย์บอลหญิงชิงแชมป์โลก 2014 รอบคัดเลือก |
| --- | --- |
 เอวีซี  ซีเอวีบี  ซีอีวี  ซีเอสวี  นอร์เซกา
พระเจ้าคาร์ลที่ 13 แห่งสวีเดน

| พระเจ้าคาร์ลที่ 13 แห่งสวีเดน  และที่ 2 แห่งนอร์เวย์ |
| --- | --- |

พระมหากษัตริย์แห่งสวีเดน
ครองราชย์: 6 มิถุนายน 1809 – 5 กุมภาพันธ์ 1818
ก่อนหน้า: พระเจ้ากุสตาฟที่ 4 อดอล์ฟ
ถัดไป: พระเจ้าคาร์ลที่ 14 โยฮัน
พระมหากษัตริย์แห่งนอร์เวย์
ครองราชย์: 4 พฤศจิกายน 1814 – 5 กุมภาพันธ์ 1818
ก่อนหน้า: พระเจ้าคริสเตียน เฟรเดอริก
ถัดไป: พระเจ้าคาร์ลที่ 3 โยฮัน

พระราชสมภพ: 7 ตุลาคม ค.ศ. 1748(1748-10-07) สต็อกโฮล์ม, ประเทศสวีเดน
สวรรคต: 5 กุมภาพันธ์ ค.ศ. 1818(1818-02-05) (69 ปี) สต็อกโฮล์ม, ประเทศสวีเดน
ฝังพระศพ: 20 มีนาคม 1818 โบสถ์ริดราห์โฮล์ม, สต็อกโฮล์ม,
คู่อภิเษก: เฮ็ดวิจ เอลิซาเบธ ชาร์ลอตต์แห่งฮ็อลชไตน์-ก็อททอร์พ
พระราชบุตร: Princess Louise Hedvig Prince Carl Adolf, Duke of Värmland Carl Löwenhielm (illegitimate)
ราชวงศ์: ฮ็อลชไตน์-ก็อททรอพ
พระราชบิดา: พระเจ้าอดอล์ฟ เฟรเดอริก
พระราชมารดา: ลูอีเซอ อุลรีเคอ แห่งปรัสเซีย
ศาสนา: ลูเทอแรน
ลายพระอภิไธย: 
| ธรรมเนียมพระยศของ พระเจ้าคาร์ลที่ 13 แห่งสวีเดน |
| --- | --- |
พระราชลัญจกร
ตราประจำพระองค์
การทูล: His Majesty  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: your Majesty (พระพุทธเจ้าข้า/เพคะ)
พระเจ้าคาร์ลที่ 13 แห่งสวีเดน และที่ 2 แห่งนอร์เวย์ (สวีเดน: Karl XIII, นอร์เวย์: Karl II) เป็นกษัตริย์แห่งสวีเดนตั้งแต่ ค.ศ. 1809 และได้ควบตำแหน่งกษัตริย์แห่งนอร์เวย์ตั้งแต่ ค.ศ. 1814 จนเสด็จสวรรคต พระองค์เป็นพระโอรสของพระเจ้าอดอล์ฟ เฟรเดอริก กับพระนางลูอีเซอ อุลรีเคอ แห่งปรัสเซีย (พระขนิษฐาในพระเจ้าฟรีดริชมหาราช) พระเจ้าคาร์ลที่ 13 ทรงเป็นพระมหากษัตริย์สวีเดนองค์สุดท้ายแห่งราชวงศ์ฮ็อลชไตน์-ก็อททรอพ พระองค์ไม่มีพระบุตรสืบสัตติวงศ์ พระองค์ทรงรับจอมพลฝรั่งเศส ฌ็อง-บาติสต์ แบร์นาด็อต ผู้ไม่มีความเกี่ยวข้องทางสายเลือดเลยเป็นพระโอรสบุญธรรม ซึ่งต่อมาแบร์นาด็อตได้ขึ้นสืบราชสมบัติต่อ
พระเจ้าคาร์ลที่ 13 กับพระนางเฮ็ทวิช ชาร์ล็อทเทอ ผู้มเหสี เคยให้กำเนิดพระโอรสสองพระองค์ แต่ทั้งสองพระองค์ล้วนสิ้นพระชนม์ในวัยทารก ด้วยไม่เห็นโอกาสให้กำเนิดพระบุตรอีก ทั้งสองจึงทรงรับเจ้าชายชาร์ล ออกัส แห่งเดนมาร์ก เป็นมกุฎราชกุมารบุญธรรมในปีค.ศ. 1810 อย่างไรก็ตาม เจ้าชายเชื้อเดนมาร์กพระองค์นี้กลับสิ้นพระชนม์เพียงไม่กี่เดือนหลังเสด็จถึงสวีเดน ทำให้ราชสำนักสวีเดนจึงคิดจะยกบัลลังก์ให้แก่ราชวงศ์โบนาปาร์ตแห่งฝรั่งเศส แต่ไม่มีญาติพี่น้องคนไหนเลยของจักรพรรดินโปเลียนอาสารับหน้าที่นี้
องคมนตรีสวีเดน คาร์ล อ็อทโท เมอร์เนอร์ (Karl Otto Mörner) ได้ยื่นข้อเสนอนี้ต่อจอมพลฌ็อง-บาติสต์ แบร์นาด็อต หนึ่งในแม่ทัพของนโปเลียน นโปเลียนไม่ได้คัดค้าน แบร์นาด็อตจึงสละสัญชาติฝรั่งเศสและหันมานับถือลูเทอแรน และกลายเป็นมกุฎราชกุมารคาร์ล โยฮัน ควบตำแหน่งผู้สำเร็จราชการแผ่นดินแทนพระเจ้าคาร์ลที่มีพระพลานามัยย่ำแย่ อดีตจอมพลแบร์นาด็อตเป็นผู้มีความสามารถเก่งกาจ สามารถปกป้องสวีเดนท่ามกลางสงครามนโปเลียนที่สุ่มเสี่ยง และยังสามารถยึดนอร์เวย์มาจากเดนมาร์กได้อีกด้วย
เมื่อมกุฎราชกุมารยึดนอร์เวย์มาจากเดนมาร์กในปีค.ศ. 1814 และตกลงกันได้ว่าสวีเดนจะยินยอมให้นอร์เวย์ใช้รัฐธรรมนูญของตนเองและมีอำนาจปกครองตนเอง พระเจ้าคาร์ลที่ 13 จึงได้ควบตำแหน่งกษัตริย์แห่งนอร์เวย์
บูกิตเมระฮ์

| บูกิตเมระฮ์ |
| --- | --- |
เขตวางผังเมืองและเขตเมืองใหม่
การถอดเสียงชื่อ
 • จีน: 红山
 • พินอิน: Hóng Shān
 • ป๋ายเอ๋ยี๋: âng-soaⁿ
 • มลายู: Bukit Merah
 • ยาวี: بوكيت ميره
 • ทมิฬ: புக்கிட் மேரா

บูกิตเมระฮ์Location of Bukit Merah within Singapore
พิกัด:  1°16′54.86″N 103°49′26.11″E﻿ / ﻿1.2819056°N 103.8239194°E﻿ / 1.2819056; 103.8239194
ประเทศ:  สิงคโปร์
ภูมิภาค: ภูมิภาคกลาง
พื้นที่
 • ทั้งหมด: 14.34 ตร.กม. (5.54 ตร.ไมล์)
 • ที่อยู่อาศัย: 3.12 ตร.กม. (1.20 ตร.ไมล์)
ประชากร (2018)
 • ทั้งหมด: 151,870 คน
 • ความหนาแน่น: 11,000 คน/ตร.กม. (27,000 คน/ตร.ไมล์)
บูกิตเมระฮ์ (มลายู: Bukit Merah; จีน: 红山; พินอิน: Hóng Shān; ทมิฬ: புக்கிட் மேரா) หรือเรียกอย่างย่อว่า บีเอ็ม (BM) เป็นเขตวางผังเมืองและเขตเมืองใหม่ตั้งอยู่ทางตอนใต้ของประเทศสิงคโปร์ เขตวางผังเมืองมีอาณาเขตติดต่อกับตังลินทางทิศเหนือ ควีนส์ทาวน์ทางทิศตะวันตก และดาวน์ทาวน์คอร์ อูแทรม และแม่น้ำสิงคโปร์ทางทิศตะวันออก บูกิตเมระฮ์เป็นเขตวางผังเมืองที่มีประชากรมากที่สุดในภูมิภาคกลาง และเป็นเขตวางผังเมืองที่มีประชากรมากที่สุดเป็นอันดับที่ 10 ของประเทศ
การขนส่ง > รถไฟฟ้าขนส่งมวลชน

ปัจจุบันมีสถานีรถไฟฟ้าเอ็มอาร์ที 5 แห่งที่ให้บริการในเขตวางผังเมืองซึ่งมีเส้นทางเปิดให้บริการ 3 สาย ได้แก่ สายตะวันออก-ตะวันตก สายวงกลม และสายเหนือ-ตะวันออก สถานีรถไฟฟ้าเอ็มอาร์ทีฮาร์เบอร์ฟรอนต์เป็นจุดเปลี่ยนเส้นทางระหว่างสายเหนือ-ตะวันออกและสายวงกลมซึ่งเป็นสถานีปลายทางทั้ง 2 สาย
EW17  ตียงบะฮ์รู
EW18  เรดฮิลล์
EW16  NE2  อูแทรมพาร์ก
CC27  ลาบราดอร์พาร์ก
CC28  เตอลก-บลางะฮ์
NE1  CC29  ฮาร์เบอร์ฟรอนต์
สถานีในอนาคตที่อยู่ระหว่างการก่อสร้าง ได้แก่
TE16  แฮฟล็อก
CC30  เคปเปล
CC31  แคนทูนเมนต์:
แหล่งข้อมูลอื่น

Legend of Bukit Merah at the Singapore Museum website
เหยาเหยา

| เหยาเหยา |
| --- | --- |
เหยาเหยา ที่งานแสดงเกมไทเป ในวันที่ 14 กุมภาพันธ์ ค.ศ. 2009
สารนิเทศภูมิหลัง
เกิด:  (1990-07-18) 18 กรกฎาคม ค.ศ. 1990 (34 ปี) กัว ชูเหยา กรุงไทเป ประเทศไต้หวัน
อาชีพ: นางแบบ, พรีเซ็นเตอร์, นักร้อง, นักแสดง
ปีที่แสดง: ค.ศ. 2009─ปัจจุบัน
สังกัด: ซี้ดมิวสิก
เหยาเหยา (จีน: 瑤瑤; อักษรโรมัน: Yao Yao) หรือ กัว ชูเหยา (จีน: 郭書瑤) เกิดวันที่ 18 กรกฎาคม ค.ศ. 1990 เป็นทั้งนักร้อง, นักแสดง และพรีเซ็นเตอร์ชาวไต้หวัน เธอได้รับการโหวตทางอินเทอร์เน็ตให้เป็นหนึ่งในผู้มีหน้าอกที่สวยที่สุดในไต้หวัน โดยอยู่ในอันดับที่ 3  และเป็นบุคคลที่ได้รับความสนใจของวงการ เนื่องจากเธออยู่ติดอันดับหนึ่งในสาม ซึ่งเธอเองได้กล่าวถึงความประทับใจต่อรุ่นพี่ที่ติดอันดับอย่างเทียนซิน รวมถึงหลิน จื้อหลิง ทั้งนี้ เหยาเหยา ได้รับการจัดอันดับขึ้นนำนางแบบที่มีชื่อเสียงอย่างวิเวียน ซู ซึ่งอยู่ในอันดับที่ 4  เหยาเหยาเป็นที่สนใจของผู้ติดตามผลงาน นับตั้งแต่การเปิดตัวทางโทรทัศน์ตลอดจนสื่อเกมออนไลน์ เธอยังได้รับความนิยมจากการเข้าร่วมแสดงในฉากเพลงป็อป รวมถึงได้ออกผลงานเพลง และร่วมเล่นในมิวสิกวิดีโอมาแล้วเช่นกัน
ผลงานการแสดง > ละคร

| ปี | ชื่อภาษาอังกฤษ / ไทย | ชื่อภาษาจีน | ตัวละคร | หมายเหตุ |
| --- | --- | --- | --- | --- |
| 2020 | The Wolf หมาป่าจอมราชันย์ |  | องค์หญิงเป่าน่า |  |
| 2017 | The Teenage Psychic | 通灵少女 |  |  |
| 2017 | Attention Love | 稍息立正我爱你 |  |  |
| 2016 | Golden Daring | 原来1家人 |  |  |
| 2016 | The Devil Game | 劣人传之诡计 |  |  |
| 2014 | Aim High สี่เพื่อนรัก สู้เพื่อฝัน | 22K梦想高飞 |  |  |
| 2014 | Notice from a Bachelorette，Mr. Right Wanted | 征婚启事 |  |  |
| 2012 | Tiamo Chocolate รักลุ้นๆคุณชายช็อกโกแลต |  |  |  |
| 2011 | Office Girls สาวมั่น ฉันรักเธอ |  |  |  |
| 2010 | Ni Yada | 倪亚达 |  |  |
ผลงานการแสดง > ภาพยนตร์

| ปี | ชื่อภาษาอังกฤษ / ไทย | ชื่อภาษาจีน | หมายเหตุ |
| --- | --- | --- | --- |
| 2015 | BATTLE UP! | 舞斗 |  |
| 2014 | Meet Miss Anxiety ยัยจิตตกกับนายขี้ตื๊อ |  |  |
| 2014 | Campus Confidential | 爱情无全顺 |  |
| 2013 | Aspiration and War | 志气 |  |
ผลงานการแสดง > อัลบั้ม

ค.ศ. 2009 อ้ายเตอเป้าเป้า
ค.ศ. 2010 เปิดตัวกัว ชูเหยา ฮันนี่
ค.ศ. 2010 หน่วนหน่วนโสว่
ผลงานการแสดง > ซิงเกิล

ค.ศ. 2010 จิ๊กกี้ (ร่วมกับวงโฟกัส)
ผลงานการแสดง > มิวสิกวิดีโอ

ค.ศ. 2010 โฟกัส จิ๊กกี้
ค.ศ. 2010 อู๋ เค่อฉวิน
แหล่งข้อมูลอื่น

郭書瑤（瑤瑤）的秘密花園 （Pixnet部落格）
瑤瑤網站 - 郭書瑤網站 เก็บถาวร 2010-01-09 ที่ เวย์แบ็กแมชชีน （個人官方網站）
เหยาเหยา สาวไต้หวัน ตัวจี๊ด![ลิงก์เสีย] (ไทย)
เหยาเหยา ที่เฟซบุ๊ก
เจ้าพระยานครศรีธรรมราช (น้อย ณ นคร)

สำหรับความหมายอื่น ดูที่ เจ้าพระยานครศรีธรรมราช
| เจ้าพระยานครศรีธรรมราช (น้อย ณ นคร) |
| --- | --- |
พระองค์เจ้าแห่งกรุงธนบุรี

เจ้าเมืองนครศรีธรรมราช
ดำรงตำแหน่ง: พ.ศ. 2354–2382
ก่อนหน้า: เจ้าพระยาสุธรรมมนตรี (พัฒน์ ณ นคร)
ถัดไป: เจ้าพระยานครศรีธรรมราช (น้อยกลาง ณ นคร)
 
ชื่อเต็ม: เจ้าพระยาศรีธรรมาโศกราช ชาติเดโชชัย มไหสุริยาธิบดี
เกิด: พระองค์เจ้าน้อย 27 สิงหาคม พ.ศ. 2319 เมืองนครศรีธรรมราช อาณาจักรนครศรีธรรมราช
อสัญกรรม: 14 พฤษภาคม พ.ศ. 2382 (62 ปี) เมืองนครศรีธรรมราช อาณาจักรรัตนโกสินทร์
ตระกูล: ณ นคร
คู่สมรส: ท่านผู้หญิงอิน
บุตร: 34 คน; รวมถึง เจ้าจอมมารดาน้อยใหญ่, พระยาบริรักษ์ภูธร (แสง ณ นคร) และพระยาเสนานุชิต (นุช ณ นคร)
บิดา: สมเด็จพระเจ้ากรุงธนบุรี
มารดา: เจ้าจอมมารดาปราง
เจ้าพระยานครศรีธรรมราช หรือ เจ้าพระยาศรีธรรมาโศกราช ชาติเดโชชัย มไหสุริยาธิบดี หรือ เจ้าพระยานครน้อย นามเดิม น้อย ณ นคร หรือ พระองค์เจ้าน้อย (27 สิงหาคม พ.ศ. 2319 – 14 พฤษภาคม พ.ศ. 2382) เจ้าเมืองนครศรีธรรมราชคนที่สามแห่งกรุงรัตนโกสินทร์ พระราชโอรสองค์รองสุดท้ายในสมเด็จพระเจ้าตากสินมหาราช หรือ สมเด็จพระเจ้ากรุงธนบุรี บุตรบุญธรรมของเจ้าพระยานครศรีธรรมราช (พัฒน์) เป็นผู้มีบทบาทในการปราบกบฏเมืองไทรบุรี
ประวัติ > กบฏไทรบุรีครั้งแรก

ใน พ.ศ. 2363 พระเจ้าจักกายแมงแห่งพม่ามีพระราชโองการให้เตรียมเกณฑ์ทัพจากเมืองมะริดและตะนาวศรีเข้ารุกรานไทย ฝ่ายพระบาทสมเด็จพระพุทธเลิศหล้านภาลัยเมื่อทรงทราบข่าวทัพพม่าจึงมีพระราชโองการให้จัดเตรียมทัพไปตั้งรับ ในขณะนั้นพระยานครฯ (น้อย) ล้มป่วยลง จึงมีพระราชโองการให้พระวิชิตณรงค์ไปรักษาการณ์เมืองนครศรีธรรมราช และให้พระพงษ์นรินทร์ซึ่งเป็นหมอหลวงเดินทางมารักษาอาการป่วยของพระยานครฯ และมีตราว่าหากทัพพม่าบุกเข้ามาให้พระยานครฯเป็นแม่ทัพ พระวิชิตณรงค์เป็นปลัดทัพ และพระพงษ์นรินทร์เป็นยกกระบัตรทัพ แต่สุดท้ายแล้วทัพพม่าก็ไม่ได้ยกมารุกรานแต่อย่างใด
ฝ่ายสุลต่านตวนกูปะแงหรันแห่งไทรบุรีเมื่อทราบข่าวว่าพม่าจะยกทัพมายังภาคใต้จึงติดต่อสัมพันธไมตรีกับฝ่ายพม่า ตนกูมอม (Tunku Mom) น้องชายของสุลต่านตวนกูปะแงหรันมาแจ้งความแก่พระยานครฯ (น้อย) ว่าตวนกูปะแงหรันลักลอบติดต่อกับพม่า นอกจากนี้พ่อค้าชาวจีนในทะเลอันดามันชื่อว่าลิมหอยพบสาส์นของพม่าถึงสุลต่านตวนกูปะแงหรัน ฝ่ายกรุงเทพฯ จึงมีตราเรียกเข้ามาพบสุลต่านไม่ไป พระบาทสมเด็จพระพุทธเลิศหล้านภาลัยจึงมีพระราชโองการให้พระยานครศรีธรรมราช (น้อย) ยกทัพไปตีเมืองไทรบุรี พระยานครฯ (น้อย) ยกทัพเรือจากเมืองพัทลุงและสงขลาแสร้งว่าจะโจมตีมะริดและตะนาวศรี โดยพระยานครฯ (น้อย) แจ้งแก่ทางไทรบุรีว่าขอเสบียงสนับสนุน แม่ฝ่ายไทรบุรีไม่ได้ส่งเสบียงมาสนับสนุนตามที่ขอพระยานครฯ (น้อย) จึงยกทัพเรือไปยังเมืองอาโลร์เซอตาร์เมืองหลวงของไทรบุรี ฝ่ายเมืองไทรบุรียังไม่ทราบเจตนารมณ์ของพระยานครฯจึงให้การต้อนรับ เมื่อพระยานครฯเข้าไปอยู่ในเมืองอาโลร์เซอตาร์แล้วจึงเข้าโจมตีและยึดเมืองได้สำเร็จในเดือนพฤศจิกายน พ.ศ. 2364 สุลต่านตวนกูปะแงหรันสามารถหลบหนีได้ทันไปยังเกาะปีนังหรือเกาะหมาก ซึ่งไทรบุรีได้ยกให้แก่อังกฤษให้เช่าตั้งแต่ พ.ศ. 2329 เมื่อยึดไทรบุรีได้แล้วพระยานครฯ (น้อย) จึงตั้งให้บุตรชายคือพระภักดีบริรักษ์ (แสง) เป็นเจ้าเมืองไทรบุรีแทน และให้บุตรชายอีกคนคือนายนุชมหาดเล็กเป็นปลัดเมืองไทรบุรี ต่อมาพระบาทสมเด็จพระพุทธเลิศหล้านภาลัยจึงโปรดเกล้าฯ แต่งตั้งพระภักดีบริรักษ์ (แสง) เป็นพระยาอภัยธิเบศร์เจ้าเมืองไทรบุรี และแต่งตั้งนายนุชมหาดเล็กเป็นพระเสนานุชิตปลัดเมืองไทรบุรี
ประวัติ > เจรจากับอังกฤษ

เมื่อพระยานครฯ (น้อย) ยึดไทรบุรีแล้ว สยามจึงเข้าปกครองเมืองไทรบุรีโดยตรงโดยขึ้นกับเมืองนครศรีธรรมราช มีข้าราชการกรมการฯสยามเข้าปกครองไม่มีการแต่งตั้งสุลต่าน อดีตสุลต่านตวนกูปะแงหรันพำนักอยู่ที่เกาะปีนังภายใต้ความคุ้มครองของอังกฤษ ฝ่ายอังกฤษที่เกาะปีนังเพื่อเห็นว่าสยามเข้าปกครองไทรบุรีโดยตรงเกรงว่าสยามจะส่งทัพมาโจมตีเกาะปีนัง มาร์เควสแห่งเฮสติงส์ (Marquess of Hastings) ผู้ปกครองบริติชอินเดีย ส่งนายจอห์น ครอว์เฟิร์ด (John Crawfurd) เป็นทูตมายังสยามเพื่อดูท่าที นายครอว์เฟิร์ตเดินทางถึงเกาะปีนังในเดือนธันวาคม พระยานครฯ (น้อย) จึงส่งสาส์นถึงนายครอว์เฟิร์ตที่เกาะปีนังว่าฝ่ายสยามไม่มีเจตนาที่จะยกทัพบุกเกาะปีนัง เมื่อนายครอว์เฟิร์ตเดินทางถึงกรุงเทพฯ ในเดือนเมษายนพ.ศ. 2365 ได้ยื่นหนังสือของตวนกูปะแงหรันให้แก่พระยาสุริยวงศ์โกษา (ดิศ) กล่าวโทษพระยานครฯ (น้อย) การเจรจาระหว่างสยามและอังกฤษครั้งนั้นยังไม่ประสบผล หลังจากการปราบกบฏไทรบุรีและการเจรจากับอังกฤษ พระยานครฯ (น้อย) จึงได้เลื่อนขึ้นเป็นเจ้าพระยานครศรีธรรมราช ต่อมาใน พ.ศ. 2368 เจ้าพระยานครฯ (น้อย) จัดเตรียมทัพเรือเพื่อเข้าโจมตีรัฐเปรักและเซอลาโงร์ เนื่องจากรัฐเซอลาโงร์ได้เคยขัดขวางมิให้รัฐเปรักถวายบรรณาการให้แก่กรุงเทพฯ นายโรเบิร์ต ฟุลเลอร์ตัน (Robert Fullerton) เจ้าเมืองปีนัง แจ้งแก่เจ้าพระยานครฯ (น้อย) ว่าถ้าฝ่ายสยามนำทัพเข้ารุกรานเปรักและเซอลาโงร์จะเป็นการละเมิดต่อสนธิสัญญาอังกฤษ-ฮอลันดา (Anglo-Dutch Treaty of 1824) และส่งเรือรบของอังกฤษมาปิดกั้นปากแม่น้ำตรัง ซึงเป็นทางออกของทัพเรือของเจ้าพระยานครฯ (น้อย) ไว้ การรุกรานรัฐเประก์และเซอลาโงร์จึงยุติ
ต่อมาเมื่อเดือนตุลาคมพ.ศ. 2368 ฝ่ายอังกฤษส่งนายเฮนรี เบอร์นี (Henry Burney) หรือ "หันตรีบารนี" เป็นตัวแทนของอังกฤษเข้ามาขอทำสนธิสัญญาทางการค้ากับสยาม นายเบอร์นีเดินทางถึงเมืองนครศรีธรรมราช พระบาทสมเด็จพระนั่งเกล้าเจ้าอยู่หัวมีพระราชโองการให้เจ้าพระยานครศรีธรรมราช (น้อย) นำนายเบอร์นีเข้าไปยังกรุงเทพฯ นำไปสู่การตกลงสนธิสัญญาเบอร์นี (Burney Treaty) ในเดือนมิถุนายนพ.ศ. 2369 โดยมีผู้แทนฝ่ายสยามได้แก่กรมหมื่นสุรินทรรักษ์ เจ้าพระยาพระคลัง (ดิศ) และเจ้าพระยานครฯ (น้อย) ฝ่ายอังกฤษยอมรับอำนาจของสยามเหนือไทรบุรีโดยมีข้อแลกเปลี่ยนว่าสยามงดการรุกรานรัฐเซอลาโงร์และอนุญาตให้มีการค้าขายระหว่างสยามและเกาะปีนัง
ใน พ.ศ. 2369 กบฏเจ้าอนุวงศ์ พระบาทสมเด็จพระนั่งเกล้าฯมีตราให้เจ้าพระยานครฯ (น้อย) เกณฑ์พลหัวเมืองปักษ์ใต้ขึ้นไปรบกับลาว แต่เจ้าพระยานครฯ (น้อย) ถวายรายงานว่าอังกฤษนำเรือมาไว้ที่เกาะปีนัง จึงให้พระเสน่หามนตรี (น้อยกลาง) บุตรชายยกทัพไปส่วนหนึ่งตามท้องตราไปแทน
ประวัติ > กบฏไทรบุรีครั้งหลัง

ใน พ.ศ. 2375 ตนกูกูเด่น (Tunku Kudin) ผู้เป็นหลานของอดีตสุลต่านตวนกูปะแปหรันปลุกระดมชาวเมืองไทรบุรีให้ลุกฮือขึ้นและเข้ายึดเมืองไทรบุรีได้ พระยาอภัยธิเบศร์ (แสง) เจ้าเมืองไทรบุรีและพระเสนานุชิต (นุช) บุตรทั้งสองของเจ้าพระยานครฯ (น้อย) หลบหนีไปยังเมืองพัทลุง เจ้าพระยานครฯ (น้อย) ซึ่งขณะนั้นอยู่ที่กรุงเทพมีคำสั่งให้พระสุรินทร์ซึ่งเป็นข้าหลวงในกรมพระราชวังบวรฯลงไปช่วงพระยาสงขลา (เถี้ยนเส้ง) ในการเกณฑ์หัวเมืองปัตตานีมารบกับไทรบุรี และเจ้าพระยานครฯได้รีบรุดลงมายังเมืองนครฯ ฝ่ายบรรดาเจ้าเมืองปัตตานีห้าเมืองจากเจ็ดเมืองนำโดยพระยาตานี (ต่วนสุหลง) ทราบว่าต้องนำพลไปรบกับไทรบุรีจึงก่อการกบฏขึ้นบ้าง พระบาทสมเด็จพระนั่งเกล้าฯมีพระราชโองการให้เจ้าพระยาพระคลัง (ดิศ) ยกทัพลงมาช่วยเจ้าพระยานครฯ เจ้าพระยานครฯยกทัพเข้ายึดเมืองไทรบุรีคืนได้สำเร็จ ตนกูกูเด่นฆ่าตัวตาย
เจ้าพระยาพระคลัง (ดิศ) ยกทัพมาถึงเมืองสงขลาในเดือนมีนาคม พบว่าเจ้าพระยานครฯ (น้อย) เข้ายึดเมืองไทรบุรีได้แล้ว ทั้งเจ้าพระยาพระคลัง (ดิศ) เจ้าพระยานครฯ (น้อย) และพระยาสงขลา (เถี้ยนจ๋ง) ยกทัพเข้าตีเมืองปัตตานี พระยาตานี (ต่วนสุหลง) สู้ไม่ได้จึงหลบหนีไปยังกลันตัน ฝ่ายสยามยกตามไปต่อที่กลันตัน สุลต่านมูฮัมหมัดแห่งกลันตันผู้เป็นญาติของพระยาตานีไม่สู้รบขอเจรจาแต่โดยดีและมอบตัวพระยาตานีให้แก่ฝ่ายสยาม หลังจากปราบกบฎไทรบุรีลงได้แล้ว เจ้าพระยานครฯจึงให้พระยาอภัยธิเบศร์และพระเสนานุชิตบุตรทั้งสองครองเมืองไทรบุรีตามเดิม
ต่อมาใน พ.ศ. 2380 กรมสมเด็จพระศรีสุลาลัยสิ้นพระชนม์ เจ้าพระยานครฯ (น้อย) และข้าราชการกรมการของหัวเมืองปักษ์ใต้เดินทางไปยังกรุงเทพฯเพื่อร่วมพระราชพิธี ในหลานสองคนของตวนกูปะแงหรันได้แก่ตนกูมูฮาหมัดซาอัด (Tunku Muhammad Sa'ad) และตนกูมูฮาหมัดอากิบ (Tunku Muhammad Akib) ร่วมมือกับหวันหมาดหลีซึ่งเป็นโจรสลัดในทะเลอันดามัน นำทัพเรือเข้าบุกยึดเมืองไทรบุรีในเดือนกุมพาพันธ์พ.ศ. 2381 นำไปสู่กบฏหวันหมาดหลี พระยาอภัยธิเบศร์และพระเสนานุชิตหลบหนีไปตั้งมั่นที่เมืองพัทลุง ในขณะนั้นเจ้าพระยานครฯ (น้อย) ล้มป่วยอยู่ที่กรุงเทพจำต้องรีบรุดเดินทางลงมายังเมืองนครฯเพื่อปราบกบฏไทรบุรีอีกครั้งพร้อมกับพระวิชิตไกรสร เจ้าพระยานครฯล้มป่วยอยู่ที่เมืองนครศรีธรรมราช พระบาทสมเด็จพระนั่งเกล้าฯโปรดให้พระยาศรีพิพัฒน์รัตนราชโกษา (ทัต) ยกทัพมาช่วยเจ้าพระยานครฯ พระยาอภัยธิเบศร์ พระเสนานุชิต และพระวิชิตไกรสรเข้ายึดเมืองไทรบุรีได้อีกในเดือนเดียวกันนั้นเอง
ประวัติ > ถึงแก่อสัญกรรม

เจ้าพระยานครศรีธรรมราช (น้อย) ถึงแก่อสัญกรรมที่เมืองนครศรีธรรมราชเมื่อวันที่ 14 พฤษภาคม พ.ศ. 2381 สิริอายุ 61 ปี 260 วัน  หลังจากที่เจ้าพระยานครฯ (น้อย) ถึงแก่อสัญกรรมแล้ว พระยาศรีพิพัฒน์ฯ (ทัต) จัดการปกครองหัวเมืองปักษ์ใต้ใหม่ โดยยกตนกูอาหนุ่มซึ่งเป็นญาติของตวนกูปะแงหรันขึ้นเป็นสุลต่านแห่งไทรบุรี และให้ชาวมลายูเข้าปกครองเมืองไทรบุรีอีกครั้ง การปกครองไทรบุรีโดยตรงของเมืองนครศรีธรรมราชซึ่งดำเนินมาเป็นเวลาสิบแปดปีจึงสิ้นสุดลง ส่วนพระยาอภัยธิเบศร์และพระเสนานุชิตนั้น พระยาศรีพิพัฒน์ฯ (ทัต) ตั้งให้พระยาอภัยธิเบศร์ (แสง) เป็นเจ้าเมืองพังงา และให้พระเสนานุชิต (นุช) เป็นปลัดเมืองพังงา นอกจากนี้พระยาศรีพิพัฒน์ฯ (ทัต) ยังตั้งให้บุตรชายคนที่สองของเจ้าพระยานครฯ (น้อย) คือ พระเสน่หามนตรี (น้อยกลาง) ขึ้นเป็นเจ้าเมืองนครศรีธรรมราชคนที่สี่ ได้รับโปรดเกล้าฯแต่งตั้งให้เป็นพระยานครศรีธรรมราช ส่วนบุตรชายคนโตของเจ้าพระยานครฯ (น้อย) คือพระยาพัทลุง (น้อยใหญ่) โปรดฯเข้าไปช่วยราชการที่กรุงเทพฯ เนื่องจาก"เป็นคนไม่ชอบกันกับพี่น้อง"
ครอบครัวและบุตรธิดา

เจ้าพระยานครศรีธรรมราช (น้อย) สมรสกับท่านผู้หญิงอิน ซึ่งเป็นธิดาของพระยาพินาศอัคคี เจ้าพระยานครฯ (น้อย) มีบุตรธิดากับภรรยาต่างๆรวมกันทั้งสิ้น 34 คน อาทิ;
คุณหญิงน้อยใหญ่ เป็นเจ้าจอมมารดาน้อยใหญ่ ในรัชกาลที่ 3 ประสูติพระโอรสคือพระองค์เจ้าเฉลิมวงศ์ใน พ.ศ. 2368
คุณหญิงน้อยเล็ก เป็นเจ้าจอมน้อยเล็กในรัชกาลที่ 3
คุณชายน้อยใหญ่ เป็นพระเสน่หามนตรี ต่อมาเป็นพระยาพัทลุง ต่อมาเป็นเจ้าพระยามหาศิริธรรม (น้อยเมือง) ต้นสกุลโกมารกุล ณ นคร
คุณชายน้อยกลาง เป็นพระเสน่หามนตรี ต่อมาเป็นเจ้าพระยานครศรีธรรมราช (น้อยกลาง) เจ้าเมืองนครศรีธรรมราชคนที่ 4
คุณชายน้อยเอียด เป็นพระเสน่หามนตรี ต้นสกุลจาตุรงคกุล
คุณชายแสง เป็นพระภักดีบริรักษ์ ต่อมาเป็นพระยาอภัยธิเบศร์เจ้าเมืองไทรบุรี ต่อมาเป็นพระยาบริรักษ์ภูธรเจ้าเมืองพังงา
คุณชายนุช เป็นพระเสนานุชิตปลัดเมืองไทรบุรี ต่อมาเป็นปลัดเมืองพังงา ต่อมาเป็นพระยาเสนานุชิตเจ้าเมืองตะกั่วป่า
ทวิภพ

ทวิภพ เป็นชื่อหนึ่งในบทประพันธ์ที่มีชื่อเสียงของทมยันตี ตีพิมพ์ลงในนิตยสารสกุลไทย ใช้เวลา 2 ปี ที่นำเสนอเรื่องราวของความรักต่างภพ ระหว่างอดีตและปัจจุบันมาบรรจบกัน โดยมีเรื่องของประวัติศาสตร์บ้านเมืองมาเกี่ยวข้องด้วย เพื่อให้มีอรรถรส ในการอ่านให้ดูเข้มขึ้น โดยตัวละคร มณีจันทร์ ผู้มีความรักต่อชาติบ้านเมืองและแผ่นดินสยาม บทประพันธ์ชิ้นนี้  คุณทมยันตี  ได้ใส่รายละเอียดของความเป็นอยู่ของบุคคลในสมัยเก่าได้อย่างแนบเนียนยิ่ง เป็นนวนิยายรักที่แฝงไปด้วยเรื่องของประวัติศาสตร์บ้านเมืองและเกร็ดความรู้ทางด้านความเป็นอยู่ของบุคคลสมัยนั้นเป็นอย่างดี  ถึงแม้เยาวชนหรือวัยรุ่นอ่านก็เหมาะสม เพราะไม่ได้มีความรักที่เป็นเรื่องราวของทาง "เพศ" แต่เป็นเรื่องราวความรักที่มีความผูกพันข้ามชาติที่ดูลึกซึ้ง
โครงเรื่อง

มณีจันทร์ (เมณี่) นางเอกของเรื่องเป็นบุตรีของเอกอัครราชทูตไทยที่ต้องไปอยู่ต่างบ้านต่างเมือง มณีจันทร์ได้ซื้อกระจกบานหนึ่งมาและต่อมาได้พบว่ากระจกบานนั้น สามารถพาเธอย้อนกลับอดีตไปในสมัยรัชกาลที่ 5 ได้  และได้โผล่ไปที่เรือนของหลวงอัครเทพวรากร ข้าหลวงประจำกรมเจ้าท่า มณีจันทร์หายไปจากบ้านอย่างไร้ร่องรอยบ่อยครั้ง เป็นเหตุให้เพื่อนสนิทอันมีกุลวรางค์, ไรซ์ (ตรอง), ไรวัติ (หนุ่มที่มาติดพัน) ต้องเดือดร้อนตามหาตัวกัน
การปรากฏตัวของมณีจันทร์สร้างความประหลาดใจให้กับทุกคนในบ้านหลวงอัครเทพวรากรเป็นอย่างมาก แต่ด้วยความฉลาดของมณีจันทร์ ทำให้คนที่ได้พบเห็นอดที่จะรักเธอไม่ได้ มณีจันทร์เดินทางข้ามภพบ่อยครั้งขึ้น เมื่อได้ทำความคุ้นเคยกับหลวงอัครเทพวรากรและคุณหญิงแสร์ มารดาของคุณหลวงแล้ว เธอก็ยิ่งรู้สึกรักและผูกพันกับหลวงอัครเทพวรากรและคนที่บ้านหลวงอัครเทพวรากรมากขึ้นเรื่อย ๆ แต่ทุกคนรวมทั้งมณีจันทร์ก็ยังหาคำตอบไม่ได้ว่าทำไมเธอจึงเดินทางข้ามกาลเวลามาที่นี่ นอกเหนือจากที่จะมาพบกับเนื้อคู่ที่แท้จริงแล้ว ยังต้องมาช่วยกอบกู้สถานการณ์ของสยามซึ่งกำลังอยู่ในช่วงคับขัน เพราะทั้งฝรั่งเศสและอังกฤษ ซึ่งอยู่ในยุคล่าอาณานิคม กำลังจะเอาสยามเป็นแดนกันชน และลงท้ายจะแบ่งแยกประเทศออกโดยเอาแม่น้ำเจ้าพระยาเป็นเส้นปักปันเขต
มณีจันทร์จึงต้องใช้ความรู้ทางด้านภาษาช่วยหลวงอัครเทพวรากรและเจ้าคุณวิศาลคดีแก้เกมของประเทศนักล่าเมืองขึ้นทั้งสอง ในขณะเดียวกันเธอก็เริ่มผูกพันกับอดีตภพและความรักที่มีต่อหลวงอัครเทพวรากรมากขึ้นเรื่อย ๆ ในขณะที่ปัญหาใหญ่ของบ้านเมืองจะต้องเร่งแก้ไข มณีจันทร์เองก็มีอีกปัญหาหนึ่งที่รอคอยให้เธอตัดสินใจเช่นกัน กระจกซึ่งเป็นประตูเชื่อมเวลาจะมีรอยร้าวเพิ่มขึ้นทุกครั้งที่เธอผ่านเข้าออก มันจะต้องแตกลงในวันหนึ่ง นั่นหมายถึงว่าเธอจะไม่สามารถเดินทางข้ามผ่านเวลาได้อีกต่อไป และเมื่อวันนั้นมาถึง มณีจันทร์จะตัดสินใจเช่นไร ระหว่างการอยู่ในภพอดีตกับหลวงอัครเทพวรากรผู้ที่รักเธอสุดหัวใจ หรือการกลับไปยังภาพที่เธอจากมา กลับไปเป็นสาวทันสมัยแห่งโลกปัจจุบันที่มีแม่ผู้เป็นที่รักรอคอยอยู่
การดัดแปลง

จากอรรถรสในการประพันธ์ที่เป็นเลิศชิ้นนี้ของทมยันตี ทำให้ทวิภพได้รับการสร้างเป็นละครและภาพยนตร์หลายครั้ง โดยมีการแก้ไข แต่งเติม ดัดแปลงบทไปตามเจตนารมณ์ของผู้สร้างเหล่านั้น
การดัดแปลง > ภาพยนตร์

ทวิภพโด่งดังเป็นประวัติการณ์เมื่อมีการนำมาสร้างเป็นภาพยนตร์ กำกับโดยเชิด ทรงศรี สร้างโดยเชิดไชย ภาพยนตร์ จัดจำหน่ายโดยสหมงคลฟิล์ม ออกฉายในปี พ.ศ. 2533 โดยฉัตรชัย เปล่งพานิช รับบทหลวงอัครเทพวรากร ส่วนบทมณีจันทร์ ในครั้งแรกวางตัวปรียานุช ปานประดับ และถ่ายทำไปบางส่วน แต่ต่อมาเปลี่ยนเป็นจันทร์จิรา จูแจ้ง และได้ถ่ายทำใหม่จนเสร็จสมบูรณ์ และในปี พ.ศ. 2547 กำกับโดยสุรพงษ์ พินิจค้า สร้างโดยฟิล์มบางกอก นำแสดงโดยรังสิโรจน์ พันธุ์เพ็ง และฟลอเรนซ์ วนิดา เฟเวอร์
การดัดแปลง > ละครโทรทัศน์

ละครทวิภพออกอากาศทางสถานีโทรทัศน์สีกองทัพบกช่อง 7 เป็นครั้งแรกในปี พ.ศ. 2537 โดยสุรางค์ เปรมปรีดิ์ ผู้ถือลิขสิทธิ์นวนิยายฉบับปี พ.ศ. 2537 นำมาสร้างเป็นละครโทรทัศน์ นำแสดงโดยศรัณยู วงษ์กระจ่าง และสิเรียม ภักดีดำรงฤทธิ์
ในปี พ.ศ. 2554 โดยดาราวิดีโอนำละครเรื่องนี้กลับมาสร้างอีกครั้ง นำแสดงโดยอรรคพันธ์ นะมาตร์ และเขมนิจ จามิกรณ์ กำกับโดยมานพ สัมมาบัติ ซึ่งเสียชีวิตในขณะที่ละครยังถ่ายทำไม่เสร็จ ทางดาราวิดีโอจึงมอบหมายให้เพ็ญลักษณ์ อุดมสิน กำกับละครต่อ